Слав Христов Караславов
Празник има мама

chitanka.info

Светъл ден пристига тука,

тихо на вратата чука:

        — Ставайте, деца,

        с весели сърца,

        срещайте вестта голяма —

        празник има мама.

С топла ласка я дарете,

накичете я със цвете.

        — Ставайте, деца,

        с весели сърца,

        срещайте вестта голяма —

        празник има мама.

Тя за вас до късно тича,

тя ви истински обича.

        — Ставайте, деца,

        с весели сърца,

        срещайте вестта голяма —

        празник има мама.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.